**SISÄMINISTERIÖ**

**PL 26**

**00023 Valtioneuvosto**

**Lausuntopyyntö: SM1624831/00.01.05.00/SMDno-2016-642**

**Lausunnon antaja: Eurosec Oy / Stefan Svanljung**

Allekirjoittanut on työskennellyt jo vuodesta 1994 asekaappien parissa. Olemme myyneet vuosien saatossa noin 20.000 kpl SS3492 standardin mukaisia asekaappeja. Olemme myös olleet jäsenenä MET –työryhmässä, joka aikoinaan laati Suomeen standardin SFS 5870. Tämä standardi on suora kopio ruotsalaisten standardista SS3492, tänään normista SSF3492.

”Sisäministeriö ehdottaa turvakaapista annetun asetuksen vaatimuksenmukaisuuden 1§ muuttamista niin, että poistetaan viittaus kansalliseen turvakaappistandardiin SFS 5870. Sisäministeriö ehdottaa tilalle EN14450 S1 tason standardia ja EN1143-1 tason 0 standardia.”

Vastustamme JYRKÄSTI asetuksen muuttamista jos tilalle on tulossa EN 14450 S1 standardi, seuraavista sysistä.

* EN 14450 S1 standardi EI täytä SS 3492 tai SFS 5870 standardin turvallisuustasoa.
* EN 14450 S1 tasoinen kaappi on tarkoitettu arkistokaapiksi.
* Asekaappien tekniset vaatimukset heikkenevät huomattavasti.
* Murtoturvallisuus on ERITTÄIN heikko, kaappiin pääsee sisään alle minuutissa.
* Mikään muu Euroopan maa ei hyväksy tämän tasoista kaappia aseiden säilyttämiseen.
* Standardissa EN 14450 S1 vaaditaan että kaikki kaapit alle 1000 kg painavat kaapit tulee pultata lattiaan. Tämä vaatimus on kohtuuton kuluttajan kannalta. Suomesta löytyy tuhansia asuntoja ja omakotitaloja joihin ei missään nimessä voida / saa pultata kaappia lattiaan.
* Kansalaisten turvallisuus vaarantuu huomattavasti.
* Aseturvallisuus heikkenee huomattavasti.
* Tämä tarkoittaa myös, että sarjatuliaseita ja ERVA aseita saa säilyttää erittäin heikossa kaapissa.
* Hallituksen esityksessä lain muuttamiseksi (HE 20/2014 vp) on viitattu edellä mainittuun asekaapeista annetuun asetukseen 163/2002, ja todettu että, asekaappien teknisten vaatimusten osalta EI ole tarvetta muutoksiin.

Ehdotus / Päätelmä

Jotta Suomessa asekaappeja koskevat turvallisuustasovaatimukset hallituksen esityksen mukaisesti säilyisivät ennallaan, turvakaappiasetusta tulisi muuttaa siten että siinäkin muiden standardien lisäksi myös mainitaan NORMIT. (Ei voi mainita standardia EN 14450 S1). Turvallisuustason määrittelyssä voidaan edelleen viitata SFS5870 –standardiin, koska standardissa olevat tekniset ym. vaatimukset ovat dokumenteista luettavissa, vaikka SFS5870 –standardia lakkautettaisiinkin.

Tilanne Suomessa säilyisi ennallaan niin kuluttajien, viranomaisten, valmistajien ja markkinoijen osalta. Huom ! Tanskassa, Norjassa sekä Ruotsissa hyväksytään normin mukaiset asekaapit.

Toivon, että huomioitte ja korjaatte e.m. kohdan asetustekstiin, koska kyseessä on jokaisen kansalaisen oikeus yleiseen turvallisuuteen.

Espoossa 01.11.216

Ystävällisin terveisin,

Stefan Svanljung

Vice President Sales & Marketing

Eurosec Oy